Троян 21 - статии: В Троян цъфнаха чадърите
ОТ НАЧАЛОТО на седмицата двете величествено-прелестни дървета точно срещу входа на Музея на занаятите на централния троянски площад „Възраждане“ са окичени с… чадъри. И събират погледи и усмивки. Красиво е, необикновено, артистично, атрактивно, градско. От нас – браво на инициаторите и изпълнителите (от Общината са, кои точно не знаем – бел. ред.)!
ТРОЯНСКАТА чадърена гледка има, мислим си, двоен смисъл. Подсеща ни за настъпващата (дъждовна) есен. И, по-важното, настройва ни на празнична вълна – за Фестивала на сливата (22-24 септември) и след това за юбилейния празник на града ни (Петковден, 14 октомври).
ДРЕБНО нещо, ще кажат някои. И сигурно ще са прави. Но дребните неща понякога са по-важни от „едрите“. И радват и казват повече. Пак браво!
Stefan Dudev каза...
Другарко Кмет,
Чадърите са наистина красива и иновативна гледка, но за съжаление любувайки им се, рискуваме да счупим крак в дълбоките дупки и излезлите павенца на пешеходната алея.